<classify> Timu hiyo imetoka kushinda mchezo wake uliopita dhidi ya Mtibwa Sugar bao 1-0 na kuishusha Yanga nafasi ya tatu, ikipanda nafasi ya pili kwa pointi 49 katika michezo 26 iliyocheza.Akizungumza na waandishi wa habari jana, Ofisa Habari na Mawasiliano wa Azam FC Jaffar Iddi alisema timu yake imejipanga kuhakikisha inashinda michezo yote minne iliyobaki.Timu yetu imejipanga vizuri kushinda michezo yote ingawa tunajua kuna michezo mingine itakuwa migumu kutokana na kwamba baadhi ya timu tunazotarajiwa kukutana nazo zinapambana kushuka daraja,alisema.Alisema kikosi hicho kitaondoka chini ya Kocha Msaidizi Idd Cheche kwani Kocha Aristica Cioaba amefungiwa mechi tangu walipocheza dhidi ya Njombe Mji na Shirikisho la soka Tanzania TFF hivyo, aliondoka tangu juzi kuelekea Hispania kwa mafunzo ya muda mfupi.Katika hatua nyingine, beki majeruhi wa Azam Yakubu Mohamed anatarajiwa kuondoka leo kuelekea Afrika Kusini kwa uchunguzi wa jeraha lake baada ya kudai kuwa bado anapata maumivu.Iddi alisema mchezaji huyo atapelekwa katika hospitali ya St. Vicent Parot kutazamwa kama inawezekana kufanyiwa upasuaji tena.Wakati huo huo, Azam imewatakia kila la heri wawakilishi wa Tanzania katika michuano ya Kombe la Shirikisho Afrika Yanga wanaoondoka leo kuelekea Algeria kwa mchezo wa hatua ya makundi dhidi ya USM Alger.Mchezo sio uadui wale ni wenzetu tuweke tofauti zetu pembeni, ni wawakilishi wan chi, tunawaombea wakafanye vizuri,alisema.  <topic>: michezo 